Kelumpang telur

Kelumpang telur (juga kelompang telur; nama botani: Agave angustifolia) ialah spesies tumbuhan dari genus Agave yang tumbuh asli di Mexico dan Amerika Tengah.

 Botani 
Daun kelumpang telur berbentuk mata lembing berwarna hijau serta tepi berwarna hijau pucat, kuning atau putih. Daunnya lebih tebal daripada daun nanas. Setiap helai daun mempunyai duri yang keras dan tajam di hujungnya.

Ia mempunyai getah yang boleh menyebabkan keradangan kimia. 

Bunganya tumbuh pada pucuk batang bulir yang bercabang-cabang, batang ini tumbuh sehingga 3–6 meter.

 Kegunaan 
Pokok kelumpang telur ditanam untuk menghiasi halaman rumah atau tepi jalan. Durinya pada daun-daun pokok yang ditanam ini digunting dan dibuang untuk mengelak daripada tertusuk. Kadang-kadang duri ini ditutup dengan kulit telur yang telah kosong, juga semacam hiasan.

Umbutnya dimasak dan ditapai untuk dibuat minuman keras di Mexico.

Lihat juga
 Agave

 Rujukan 

Kelumpang telur